Loo lühike ja täpne pealkiri, mis võtab kokku eestikeelse uudiste sisu. Vasta ainult pealkirjaga!
## Tekst:

Pühapäeval selgusid kõik võrkpalli Aadu Luukase karikavõistluste poolfinalistid, kui veerandfinaalide kordusmängudes selgus kaks viimast edasipääsejat.
Esimeses kohtumises esiliigaklubi Tallinna Ülikooliga hädas olnud Selver/TalTech sai kordusmatšis 3:0 (22, 22, 16) võidu, vahendab volley.ee.

Eduards Stiegelis kerkis 19 punktiga (+12) võitjate edukaimaks, 13 silma (+6) lisas Rauno Tamme ja seitse punkti (+6) Andri Aganits. Andres Toobali juhendatava meeskonna vastuvõtt oli 47 protsenti ja rünnak 49 protsenti, blokipunkte kogunes kaheksa, servil löödi viis ässa ja eksiti kümnel pallingul.

Tallinna Ülikoolile tõi Taavi Prei üheksa punkti (+7), kaheksa silma jäi nii Karl Maidle kui Virko Vantsi arvele. TLÜ vastuvõtt oli 49 ja rünnak 36 protsenti, blokist saadi üheksa ja servilt neli punkti (seitse viga).

Poolfinaalis kohtub Selver/TalTech Pärnu Võrkpalliklubiga, kes alistas teistkordselt AB Premium/Rae valla tulemusega 3:0 (12, 15, 16).

Kodusaalis mänginud Pärnule tõi Arthur Silva Pereira 11 punkti (+10; sh seitse punkti blokiga), kümme punkti (+8) jäi Kaur Erik Kaisi arvele. Külaliste resultatiivseimateks tõusid võrdselt nelja punktiga Andris Õunpuu (+3) ja Siim Saar (-1).

Pärnu vastuvõtt oli 48 ja rünnak 59 protsenti, blokist saadi üheksa punkti ja servilt kolm (12 viga). Rae valla vastuvõtt oli 38 ja rünnak vaid 23 protsenti, blokist ei saadud ühtki punkti. Servil löödi kaks ässa ja eksiti viiel pallingul.

Teises poolfinaalis on vastamisi Tartu Bigbank ja Võru VK/Barrus.
## Pealkiri:

user
Aadu Luukase karikavõistlustel selgusid poolfinalistid
assistant